AFRIKAANSE OPSOMMING: Na suksesvolle gebruik van 'n DSP verwerker aanboord die SUNSAT satelliet het die behoefte ontstaan vir 'n vinniger wissel-punt verwerker. 'n Lys van moontlike verwerkers is opgestel met die hulp van verskeie seleksie kriteria. Twee geskikte DSP verwerkers is gekies, en omdat geen radiasie informasie vir die een beskikbaar was nie, is besluit om radiasie toetse op hom te doen. Die prosedures gebruik om die verwerker te toets word deeglik beskryf sodat dieselfde metodes in die toekom gebruik kan word. 'n Fout deteksie en korreksie baan is geimplementeer om foute in die aanboord geheue van die DSP verwerker op te spoor en te korrigeer. Dit verseker dat die verwerker se kode en data intak bly.